| **ΣΧΕΔΙΟ ΔΡΑΣΗΣ ΤΟΥ ΤΜΗΜΑΤΟΣ ΣΧΟΛΙΚΟΥ ΕΤΟΥΣ 2021-22** |
| --- |
|  |  |
| Ενδιαφέρομαι και Ενεργώ - Κοινωνική Συναίσθηση και Ευθύνη | **Θεματικός Κύκλος:****Ενδιαφέρομαι και Ενεργώ- Κοινωνική Συναίσθηση και Ευθύνη**Επιμέρους Θεματικές Ενότητες/Υποενότητες: Ανθρώπινα Δικαιώματα……………………………………………….. |
| **Τίτλος/τίτλοι προγραμμάτων** Εθελοντισμός Διαμεσολάβηση | **Ο δικός μας τίτλος**«Είμαι παιδί και έχω Δικαιώματα»…………………………………………………… |
| **Στόχοι Σχεδίου Δράσης** | * Αναφορά σε:
* Α) δεξιότητες που πρόκειται να καλλιεργηθούν:
* Κριτική Σκέψη, Επικοινωνία, Συνεργασία, Δημιουργικότητα, Κοινωνικές Δεξιότητες, Προσαρμοστικότητα, Υπευθυνότητα, Ενσυναίσθηση και Ευαισθησία, Διαμεσολάβηση, Επίλυση συγκρούσεων, Πρωτοβουλία, Οργανωτική Ικανότητα, Παραγωγικότητα, Αποτελεσματικότητα, Πλάγια σκέψη, Αναστοχασμός, Κατασκευές, Παιχνίδια
* Β) στόχους που θέτουμε ως προς τον θεματικό κύκλο και την (τις) επιμέρους θεματική (-κες) ενότητα (-τες):
* Οι μαθητές/μαθήτριες να:
* Να επιτευχθεί μία σχετικά ικανοποιητική κατανόηση αφηρημένων εννοιών, δύσκολων για την ηλικία των μαθητών και των μαθητριών της Α’ τάξης.
* Να αντιληφθούν οι μαθητές πώς όλοι είμαστε ίσοι.
* Να κατανοήσουν πως όλοι έχουμε δικαιώματα.
* Να εξοικειωθούν με την έννοια του διαφορετικού.
* Να αποκτήσουν σωστές συνήθειες που συμβάλλουν στη συμπερίληψη και στη διατήρηση της ηρεμίας στην τάξη μας.
 |
| **Ακολουθία εργαστηρίων** |
| **Εργαστήριο 1** | «Ας γνωριστούμε ξανά» 1η συνάντηση: «Το μαγικό «κουτί». -Τα παιδιά δημιουργούν ένα μεγάλο κύκλο. Κάθε φορά ένα παιδί παίρνει στα χέρια του το μαγικό κουτί και μαζί την «ελευθερία του λόγου».-Με τη βοήθεια ενός καθρέφτη που βρίσκεται στο κέντρο του κουτιού το εκάστοτε παιδί παίρνει το χρόνο του για να παρουσιάσει το μοναδικό πλάσμα, που βλέπει στον καθρέφτη, να εκφράσει συναισθήματα και σκέψεις για τον εαυτό του.2η συνάντηση: «Ας έρθουμε πιο κοντά»-Τα παιδιά περπατούν αργά στον χώρο ακούγοντας μουσική και κινούνται κοιτώντας πάντα στα μάτια όποιον συναντούν χωρίς να μιλάνε, μέχρι να συναντήσουν τον επόμενο σαν το βλέμμα τα ενώνει με ένα αόρατο νήμα. -Με τη συνοδεία κατάλληλης μουσικής τα παιδιά περπατούν στο χώρο, σφίγγουν το δεξί χέρι κάποιου άλλου παιδιού και συστήνονται - Περπατούν στο χώρο ελεύθερα κάνοντας μια υπόκλιση κάθε φορά που συναντούν άλλο παιδί.- Στέκονται όρθια κοντά το ένα παιδί στο άλλο. Δίνουν τα χέρια τους χωρίς συγκεκριμένη διάταξη και στη συνέχεια προσπαθούν να ξεμπερδευτούν για να φτιάξουν ένα κύκλο.3η συνάντηση: «Μια μεγάλη καρδιά»Τα παιδιά φτιάχνουν μια καρδιά με τη φωτογραφία και τα ονόματα όλων των παιδιών στο κέντρο και διακοσμούν με αυτή την τάξη. |
| **Εργαστήριο 2** | «Κάποια παιδιά μας χρειάζονται»1η συνάντηση: «Δίχως νερό, φαγητό και σπίτι». -Τα παιδιά παρακολουθούν ενδεδειγμένα βίντεο με θέμα τη ζωή των παιδιών της ηλικίας τους σε τριτοκοσμικές χώρες.-Ακολουθεί συζήτηση για την καθημερινή ζωή πολλών παιδιών του τρίτου κόσμου, την έλλειψη σε αγαθά που είναι αναγκαία για την επιβίωση, όπως το καθαρό/πόσιμο νερό, την επαρκή και ποιοτική τροφή για τα ίδια και τις οικογένειές τους, για τις δυσκολίες πρόσβασης στην εκπαίδευση, για τα προβλήματα στέγασης καθώς και για το δύσκολο αγώνα να επιβιώσουν από εχθροπραξίες στις περιοχές τους. 2η συνάντηση: «Τι έχω εγώ κι όχι εκείνα»-Τα παιδιά δημιουργούν δύο εννοιολογικούς χάρτες.- Ο πρώτος παρουσιάζει όσα λείπουν από τα παιδιά που ζουν σε αυτές τις συνθήκες και ο δεύτερος όσα έχουμε εμείς. 3η συνάντηση: «Βασικές ανάγκες»Με βάση τους δύο χάρτες που δημιουργήσαμε στην προηγούμενη συνάντηση, συζητάμε ώστε να καταλήξουμε στις βασικές ανάγκες και στα δικαιώματα που έχει το κάθε παιδί. |
| **Εργαστήριο 3** | «Ανάγκη ή Επιθυμία»1η συνάντηση: «Η Βάρκα μας βουλιάζει». -Ενημερώνουμε τα παιδιά πως σε λίγο θα ξεκινήσουμε ένα μακρινό ταξίδι με τη βάρκα μας. Σε ένα χαρτάκι γράφουν ό,τι χρειάζονται να πάρουν μαζί τους, είτε αυτό είναι υλικό αγαθό, είτε όχι.-Το ταξίδι ξεκινάει, αλλά η βάρκα μας αρχίζει να βουλιάζει. Σταδιακά κάθε παιδί χρειάζεται να αφήσει κάτι να φύγει ώστε να ελαφρύνει η βάρκα και να συνεχίσουμε το ταξίδι.- Τι θα κρατήσουμε στο τέλος; Ό,τι είναι για εκείνα πιο σημαντικό. 2η συνάντηση: «Bingo»-. Το Bingo των αναγκών και επιθυμιών. Οι μαθητές και οι μαθήτριες έχουν τη δυνατότητα να κινηθούν στο χώρο –σε περιορισμένο όμως χρόνο- για τη συμπλήρωση ενός παιχνιδιού Bingo. Καταγράφονται τα ονόματα όσων απάντησαν («ΝΑΙ» ι «ΟΧΙ») αν δηλαδή συμφωνούν με τις εικόνες του πίνακα στο ερώτημα για το αν κάτι είναι «αναγκαίο» για τους ίδιους. 3η συνάντηση: «Οι καρτέλες μας»-Καρτέλες αναγκών και επιθυμιών. Τα παιδιά εργάζονται σε δυάδες συμφωνώντας ποιες κάρτες με εικόνες «αναγκών/επιθυμιών» -μέρος των οποίων δίνεται στη διάθεσή τους- θα εντάξουν στις αντίστοιχες κατηγορίες. Συμπληρώνουν με δικές τους ζωγραφιές, ζωγραφίζοντας σε τέσσερις κενές κάρτες την αποτύπωση διαφορετικών κάθε φορά καταστάσεων που θα παρουσιαστούν στην ολομέλεια της τάξης. |
| **Εργαστήριο 4** | «Επιθυμίες και ανάγκες»1η συνάντηση: «Το μπαλάκι». - Δίνουμε στα παιδιά ένα μπαλάκι. Σχηματίζουμε ένα κύκλο και όποιο παιδί κρατάει το μπαλάκι αναφέρει 2-3 πραγματικές ανάγκες του και στη συνέχει δίνει το μπαλάκι στον επόμενο. 2η συνάντηση: «Τι χρειάζομαι πραγματικά;»-Τα παιδιά συμπληρώνουν φύλλο εργασίας, το οποίο διαχωρίζει τις πραγματικές ανάγκες από τις επιθυμίες μας. Η πρώτη στήλη θα εμπεριέχει τι χρειαζόμαστε, ενώ η δεύτερη τι θέλουμε, αλλά δεν έχουμε πραγματική ανάγκη.3η συνάντηση: «Η αφίσα μας»-Κατόπιν συνεννόησης με τους γονείς, ζητούνται εικόνες οι οποίες παρουσιάζουν τια βασικές ανάγκες και τα δικαιώματα του παιδιού. Τις οργανώνουμε σε ένα μεγάλο χαρτόνι, προσθέτουμε την προσωπική μας πινελιά και διακοσμούμε την τάξη μας. |
| **Εργαστήριο 5** | «Τα δικαιώματα ανήκουν σε όλους»1η συνάντηση: «Ανθρώπινα Δικαιώματα». - Τα δικαιώματα του κουνελιού:(Πηγή: Μικρή Πυξίδα, Εγχειρίδιο Εκπαίδευσης στα Ανθρώπινα δικαιώματα, Συμβούλιο της Ευρώπης).-Σύνδεση των ανθρώπινων αναγκών με τα ανθρώπινα δικαιώματα. Ως συνέχεια του εργαστηρίου που προηγήθηκε για τα δικαιώματα των παιδιών, τίθεται από την εκπαιδευτικό στα παιδιά το δίλλημα «αν τα δικαιώματα είναι κοινά σε κάθε ύπαρξη πάνω στη γη». Διατυπώνουν τις απόψεις τους και καταγράφουν τις ανάγκες ενός αγαπημένου τους ζώου. - Συζήτηση με βάση τις καταγραφές τους.  2η συνάντηση: «Άσπρα και μαύρα πρόβατα»-Παρουσίαση των δικαιωμάτων του παιδιού (Σύμβαση του ΟΗΕ για τα Δικαιώματα του Παιδιού, 20 Νοεμβρίου 1989), με εικονογραφημένες καρτέλες.-Κατασκευή διαγράμματος/πίνακα με τις ανάγκες ενός παιδιού για να είναι ευτυχισμένο. 3η συνάντηση: «Έκφραση μέσω της ζωγραφικής»-Τα παιδιά διαλέγουν μία από τις δύο ιστορίες και ζωγραφίζουν κάτι σχετικό με αυτές.- Η ζωγραφιά μπορεί να απεικονίζει τους ήρωες της κάθε ιστορίας, τα συναισθήματα που τους δημιούργησε ή οτιδήποτε αποφασίσει το κάθε παιδί πως είναι σημαντικό. |
| **Εργαστήριο 6** | «Δικαιώματα και Διαφορετικότητα»1η συνάντηση: «Η Ειρήνη». -Προβολή ταινίας «Ειρήνη», η ιστορία μια μικρής προσφυγοπούλας. -Συζήτηση για τους όρους «δικαίωμα», «υποχρέωση» «ανάγκες». -Προβληματισμός και διατύπωση υποθέσων για τους λόγους που σε κάποιες χώρες τα δικαιώματα των ανθρώπων κινδυνεύουν.  2η συνάντηση: «Άσπρα και μαύρα πρόβατα»-Αφήγηση μιας ιστορίας που αφορά ένα κοπάδι από λευκά πρόβατα τα οποία συναντούν δύο μαύρα πρόβατα και καλούνται να συζητήσουν για το αν θα τα δεχτούν στην ομάδα τους. -θα συζητήσουν μεταξύ τους, θα ακούσουν όλες τις απόψεις και θα αποφασίσουν από μόνα τους πώς θα αντιδράσουν, αν δηλαδή θα τα δεχτούν στο κοπάδι τους ή αν θα τα διώξουν. -Το παιχνίδι ξεκινάει με διαφορετικά κάθε φορά παιδιά στους ρόλους των μαύρων προβάτων, προκειμένου το κάθε παιδί να βιώσει και τις δύο πλευρές της κατάστασης. -Συζητούν τις εντυπώσεις τους από το παιχνίδι. 3η συνάντηση: «Η Ειρήνη μας»-Δίνουμε μορφή και χρώματα στην Ειρήνη.-Τα παιδιά σχεδιάζουν σε χαρτί του μέτρου το σώμα ενός παιδιού, το ονομάζουν ειρήνη και προσθέτει το καθένα τα χρώματα και τα σχήματα, με τα οποία φαντάζονται πως μοιάζει η Ειρήνη. |
| **Εργαστήριο 7** | «Οι φόβοι μας»1η συνάντηση: «Πετάμε τους φόβους μας». Με αφορμή την ταινία Ειρήνη που είχαν δει σε προηγούμενο εργαστήριο και έχοντας επεξεργαστεί και εξοικειωθεί με τις έννοιες τα παιδιά, εστιάζει η δασκάλα στα συναισθήματα που βιώνει η μικρή προσφυγοπούλα στο ταξίδι της για μια νέα πατρίδα… Υπενθυμίζει την ιστορία και συζητούν: -Για τους λόγους που κάποιοι άνθρωποι αναγκάζονται να φύγουν από την πατρίδα τους - Εκφράζουν και καταγράφουν τους δικούς τους φόβους τους - Αποτυπώνουν εικαστικά τους φόβους τους, κάνουν μπάλες τις ζωγραφιές με τους φόβους τους και προσπαθούν να τις πετάξουν μακριά σε ένα σημείο που δεν θα τα ενοχλούν. «Αλυσίδα φιλίας»• Ο/η νηπιαγωγός ζητά από τα παιδιά να αναφέρουν τρόπους με τους οποίους δείχνουν καλοσύνη και φιλικότητα, σε γνωστούς και σε άγνωστους ανθρώπους. Κάθε παιδί παρουσιάζει έναν τρόπο στην ολομέλεια. Σημειώνει τη δική του ιδέα σε λωρίδα χαρτονιού. Ο/η νηπιαγωγός αναφέρει ότι θα φτιάξουν την «αλυσίδα σεβασμού» και κάθε ιδέα/τρόπος θα αποτελεί κρίκο της αλυσίδας. Στην αρχή κάθε μέρας αφαιρείται ένας κρίκος από την αλυσίδα, διαβάζεται και ζητείται από τα παιδιά να προσπαθήσουν να εφαρμόσουν τον τρόπο καλοσύνης/ευγένειας μέχρι το τέλος της ημέρας.2η συνάντηση: ««Αλυσίδα φιλίας»-Η δασκάλα ζητά από τα παιδιά να αναφέρουν τρόπους με τους οποίους δείχνουν καλοσύνη και φιλικότητα, σε γνωστούς και σε άγνωστους ανθρώπους. --Κάθε παιδί παρουσιάζει έναν τρόπο στην ολομέλεια. Σημειώνει τη δική του ιδέα σε λωρίδα χαρτονιού. -Η δασκάλα αναφέρει ότι θα φτιάξουν την «αλυσίδα σεβασμού» και κάθε ιδέα/τρόπος θα αποτελεί κρίκο της αλυσίδας. -Στην αρχή κάθε μέρας αφαιρείται ένας κρίκος από την αλυσίδα, διαβάζεται και ζητείται από τα παιδιά να προσπαθήσουν να εφαρμόσουν τον τρόπο καλοσύνης/ευγένειας μέχρι το τέλος της ημέρας.3η συνάντηση: «Κλείσιμο»Ο κύκλος των εργαστηρίων κλείνουν μέσω συζήτησης σχετική με το θέμα και τα συναισθήματα που δημιουργήθηκαν στα παιδιά κατά την ενασχόλησή τους με το θέμα. |